་བཤོས། །སྣ་ཚོགས་ཁ་དོག་དྲི་དང་རོ་ལྡན་པ། །ནི་
ཝེ་ཏྱཾ། རྡོ་རྗེ་ཁུ་ཚུར་གྱིས་ནམ་མཁའ་ལ་ཁང་པ་གྲུ་བཞི་པ་བྲི་བའི་ཚུལ་དང་། བདེ་གཤེགས་བཞུགས་གནས་དགའ་བའི་བསྐྱེད་མོས་ཚལ། _།རིན་ཆེན་ལས་གྲུབ་ཁང་བརྩེགས་གྲུ་བཞི་པ། །རཏྣ་ཀཱུ་ཊཾ་ག་རཾ། གོས་ཟུང་འབུལ་
ཚུལ་དང་། སྲབ་འཇམ་ཡང་ལ་ཤིན་ཏུ་དྲི་ཞིམ་པའྀ། །ལྷ་རྫས་ན་བཟའ་ཁ་དོག་སྣ་ལྔ་པ། །ཝ་སྟཱཾ། རྡོ་རྗེ་ཁུ་ཚུར་གཉིས་ཀྱིས་ལྷ་ལ་རྒྱན་འདོགས་པའི་ཚུལ་དང༌། རིན་ཆེན་གདུ་བུ་སྐ་རགས་རྐང་རྐྱེན་དང༌། །རབ་མཛེས་རྣ་ཆ་
809

མུ་ཏིག་དོ་ཤལ་ལྔ། །པཉྫ་རཏྣ་ཨ་ལཾ་ཀ་རཾ། ལག་གཡོན་སྡིགས་མཛུབ་བྱས་པའི་སྟེང་དུ། གཡས་ཀྱི་ཐལ་མོའི་མཐིལ་བཞག་པ་དང༌། རབ་མཛེས་གོས་ཀྱིས་སྟེང་གཡོགས་ཟླུམ་པོར་བྲེས། །སྣ་ཚོགས་དར་གྱི་འཁོར་ཡུག་
མཛེས་པའི་གདུགས། །ཙྪ་ཏྲཾ་ག ལག་པ་གཡོན་མཉམ་གཞག་ལ། གཡས་ནམ་མཁའ་ལ་བསྐོར་ཞིང༌། ཏིང་འཛིན་སྙིང་རྗེའི་རྒྱན་ཕྲེང་མཛེས་པ་ཅན། །ཆོས་ཉིད་དོན་རྟོགས་རིན་ཆེན་བླ་རེ་ཡིས། །བི་ཏཱ་ནཾ་པཱུ་ཛི་ཏེ་ཨཱཿ
ཧཱུྃ། ཞེས་པས་མཆོད་དོ། །བསྡུས་པ་ལ་དགའ་ན། ཉེ་བའི་རིན་ཆེན་སྣ་བདུན་ནས་འདིའི་བར་མ་བྱས་ཀྱང་རུང་ངོ༌། །དེ་ནས་རྡོ་རྗེ་ཐལ་མོ་སྦྱར་ལ། བདག་མིང་འདི་ཞེས་བྱ་བ་འདིར། །ཆོས་ཀྱིས་དབྱིབས་ཀྱི་རང་བཞིན་
།ཡོ་བྱད་ཅི་འབྱོར་པ་ཡིས་ནིི། །དཀྱིལ་འཁོར་མཆོད་པ་བགྱིད་པར་འཚལ། །ཐུགས་ནི་བརྩེ་བར་ཉེར་དགོངས་ཏེ། །མགོན་པོ་མཆོད་པ་འདི་བཞེས་ཤིག །ཨོཾ་སརྦ་ཏ་ཐཱ་ག་ཏ་པཱུ་ཛོ་པསྠཱ་ནཱ་ཡ་ཨཱཏྨ་ནཾ་ནིརླུ་ཏ་ཡཱ་མི། ཞེས་
པས་དཀྱིལ་འཁོར་པ་རྣམས་ལ་བདག་ཉིད་ཕུལ་བར་བསམ། _དེ་ནས་ཨོཾ་ཨཱཿཧཱུྃ་ཞེས་པས། བདག་ཉིད་དེ་བཞིན་གཤེགས་པ་ཐམས་ཅད་མཆོད་པ་པོ་རྡོ་རྗེ་འཆང་དུ་བསྒོམས་ལ། ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་
ཀོ྅ཧཾ། ཞེས་ང་རྒྱལ་གཟུང་ངོ༌། །ལྔ་པ་བླ་ན་མེད་པའི་མཆོད་པ་ནི། ལུས་མཉམ་གཞག་གི་སྤྱོད་ལམ་དང་ལྡན་པས། མཆོད་བྱ་མཆོད་བྱེད་མཆོད་པ་རྣམས་རང་བཞིན་གྱིས་མི་དམིགས་པར་བསམས་ལ། ཅུང་ཟད་གཅིག་
810

བཅུ་དྲུག་
আ
།མཉམ་པར་བཞག་ཅིང༌། རྡོ་རྗེ་ཐེག་པ་མཉེས་བྱེད་པ། །འདི་ནི་དོན་དམ་མཆོད་པ་ཡིན། །གང་གིས་རྣམ་རྟོག་རྣམ་སྤངས་ཏེ། །བྱང་ཆུབ་སེམས་ནི་རྣམ་བསྒོམ་ཞིང་། །ལུས་དང་སེམས་ནི་རྣམ་དག་
པ། །དེ་ཡི་མཆོད་པ་བླ་ན་མེད། །སེམས་ཅན་གང་གིས་དབུ་མ་ཡི། །ཐེག་པ་བསྒོམ་པ་མ་བསྒོམས་ན། །ཐེག་པ་དམན་ལ་ལྷག་པར་མོས། །དེ་ཡི་མཆོད་པ་ཀུན་རྫོབ་ཡིན། །ཞེས་བརྗོད་དོ། །དྲུག་པ་བསྟོད་པའི་མཆོད་པ་
ནི། རྡོ་རྗེ་དྲིལ་བུ་འཛིན་པས། དེ་ཉིད་ལྔ་པའམ། སྤྲོ་ན། ཟག་བཅས་ཕུང་པོ་གནས་གྱུར་ཅིང༌། །ཉོན་མོངས་རྣམ་དག་ཡེ་ཤེས་སྐུ། །ཀུན་མཁྱེན་ཀུན་མཛད་ཀུན་གྱི་གཙོ། །རིགས་ལྔ་བདེ་བར་གཤེགས་ལ་འདུད། །འོད་
གསལ་དབྱིངས་ལས་མ་གཡོས་ཀྱང༌། །ཟུང་འཇུག་བདེ་ཆེན་རྣམ་འཕྲུལ་ལས། །སྣ་ཚོགས་སྤྲུལ་པའི་སྐུར་སྟོན་པའི། །རྒྱལ་བ་ཀུན་གྱིས་བདག་སྐྱོངས་ཤིག །ས་སོགས་འབྱུང་བ་རྣམ་དག་ཅིང་། །བྱམས་སོགས་ཚད་མེད་ངོ་བོ་
ཉིད། །ཟག་མེད་བདེ་བའི་མཛོད་འཛིན་པ། །གཏི་མུག་དགའ་སོགས་ཕྱག་འཚལ་ལོ། །སྤྲོས་པ་ཀུན་ལས་རྣམ་གྲོལ་ཡང༌། །ཆགས་ཅན་ཆགས་པ་གདུལ་བའི་ཕྱིར། །བུད་མེད་སྒྱུ་མའི་ཚུལ་འཛིན་པའི། །རིགས་ཀྱི་ཡུམ་
བཞིས་བདག་ལ་སྐྱོངས། །གཟུགས་སྒྲ་ལ་སོགས་རྣམ་དག་ཅིང༌། །ཐབས་མཁས་སྨོན་ལམ་སྟོབས་དང་ནི། །ཡེ་ཤེས་ཤེས་རབ་ངོ་བོ་ཉིད། །རྡོ་རྗེ་གཟུགས་སོགས་ཕྱག་འཚལ་ལོ། །རབ་མཛེས་སྒེག་པའི་འགྱིང་བག་
811

ཅན། །འདོད་ཡོན་སྣ་ཚོགས་ཆར་འབེབས་ཤིང་། །འདོད་པས་འདོད་པའི་དུག་འབྱིན་པ། །མཆོད་པའི་ལྷ་མོས་བདག་ལ་སྐྱོངས། །མིག་སོགས་ནང་གི་སྐྱེ་མཆེད་དང༌། །རྩ་དང་ཚིགས་ཀྱི་ཚོགས་སྦྱོང་ཞིང་། །ལྷ་ཡི་མིག
སོགས་སྩོལ་མཛད་པ། །སེམས་དཔའ་བརྒྱད་ལ་ཕྱག་འཚལ་ལོ། །རྒྱལ་ཉིད་རྒྱལ་སྲས་ཚུལ་འཛིན་ཅིང༌། །ཆགས་མེད་འགྲོ་ལ་རབ་ཆགས་པས། །སྤྲོས་མེད་སྤྲོས་པའི་སྐུར་སྟོན་པ། །བྱམས་སོགས་སེམས་དཔས་བདག་ལ་
སྐྱོངས། །སེར་སྣ་ལ་སོགས་རྣམ་དག་ཅིང་། །བསྡུ་དངོས་བཞི་ཡི་ངོ་བོ་ཉིད། །དགུག་གཞུག་བཅིང་དང་དབང་མཛད་པའི། །སྒོ་སྲུང་བཞི་ལ་ཕྱག་འཚལ་ལོ། །རྣམ་ཤེས་ཚོགས་དྲུག་རྣམ་དག་ཅིང༌། །ཕྱོགས་མཚམས་སྟེང་
འོག་བགེགས་ཀུན་དང༌། འོག་བགེགས་ཀུན་དང༌། །ཡམས་སོགས་འཚེ་བ་ཀུན་སེལ་བ། །ཡམས་སོགས་འཚེ་བ་ཀུན་སེལ་བ། །མི་གཡོ་མགོན་སོགས་ །མི་གཡོ་མགོན་སོགས་ཕྱག་འཚལ་ལོ། །གདུག་པ་ཅན་རྣམས་རབ་གདུལ་ཕྱིར། །རབ་ཁྲོས་རྔམ་ཞིང་མི་བཟད་པ། །འབར་བའི་ཕྲེང་བ་འཁྲིགས་པ་ཡི། །ཁྲོ་ཚི །ཁྲོ་
ཆེན་རྣམས་ཀྱིས་བདག་ལ་སྲུངས། །རྟེན་འབྲེལ་བཅུ་གཉིས་རྣམ་དག་ཅིང༌། །བྱང་ཆུབ་ཕྱོགས་ཆོས་རང་བཞིན་ཅན། །བདེ་ཆེན་སྙིང་པོ་ལེགས་རྫོགས་པའི། །གཞལ་མེད་ཁང་ལ་ཕྱག་འཚལ་ལོ། །གཉིས་མེད་ཡེ་ཤེས་རྡོ་རྗེ་
ཡི། །ས་གཞི་རྭ་བ་བླ་རེ་གུར། །ཡེ་ཤེས་མེ་དཔུང་འབར་བ་ཅན། །སྲུང་བའི་འཁོར་ལོར་ཕྱག་འཚལ་ལོ། །སྲིང་ཞིའི་རླུང་གིས་རྣམ་པར་མི་བསྐྱོད་ཅིང༌། །གཉིས་མེད་ཡེ་ཤེས་རྡོ་རྗེའི་ཐུགས་ལྡན་པ། 'དཀྱིལ་འཁོར་མཆོག་ལ་
མཎྜལ་སྒྲུབ་མཆོད་སྐོར་

བཅུ་བདུན་
আ
།བསྟོད་པའི་དགེ་བ་དེས། །འགྲོ་བ་མ་ལུས་དེ་འདྲར་འགྱུར་བར་ཤོག །ཅེས་པའམ། །ཉུང་བར་འདོད་ན། ཚིགས་བཅད་ཕྱི་མ་རྣམས་དོར་ནས། གོང་མ་རྣམས་སྦྲེལ་ནས་བསྟོད་པར་བྱའོ། །བདུན་
པ་དམ་ཚིག་བཟུང་པས་མཆོད་པ་ནི། ལུས་ཙོག་པུར་འདུག་ལ། རྡོ་རྗེ་ཐལ་མོ་སྙིང་གར་སྦྱར་ཏེ། སྒྲུབ་ཐབས་ལྟར་རྒྱུན་བཤགས་ལན་གསུམ་དང་། རིགས་ལྔའི་སྡོམ་པ་ལན་གསུམ་གྱི་བར་དུ་གཟུང་ངོ་། །བརྒྱད་པ་བཟླས་པའི་
མཆོད་པ་ནི། རང་ཞེ་སྡང་རྡོ་རྗེར་གསལ་བའི་ཐུགས་ཀ་ནས་སྔགས་ཀྱི་ཕྲེང་བ་འོད་ཟེར་དང་བཅས་པ་དཔག་ཏུ་མེད་པ་འཕྲོས། མདུན་གྱི་ལྷ་རྣམས་ལ་ཕོག་པས། དེ་དག་གི་ཐུགས་བདེ་བས་མཉེས་པར་བྱས། འོད་ཟེར་རྣམས་ཀྱི་
རྩེ་མོ་ནས་མཆོད་པའི་བྱེ་བྲག་བསམ་གྱིས་མི་ཁྱབ་པ་སྤྲོས། དེ་ཕྱོགས་བཅུའི་རྒྱལ་བ་སྲས་དང་བཅས་ལ་མཆོད་པ་འབུལ་བར་བསམ་ཞིང༌། ཨོཾ་ཨཱཿབཛྲ་དྷྲྀཀ་ཧཱུྃ་ཧཱུྃ་ཞེས་སོགས་ལྷ་སོ་སོའི་སྔགས་ལྔ་བརྒྱ་པ་རེ་རེའམ། མ་གྲུབ་ན་
བརྒྱ་རྩ་བརྒྱད་རེ་བཟླས་པས་ལྷ་རྣམས་མཉེས་པར་བསམས་ལ། བཅོམ་ལྡན་འདས་ཐུགས་རྗེ་ཆེན་པོ་དང་ལྡན་པས་བདག་ལ་བྱང་ཆུབ་ཀྱི་སེམས་རྣམ་པ་གཉིས་དང༌། བསྐྱེད་རྫོགས་ཀྱི་རྟོགས་པ་ཁྱད་པར་ཅན་རྒྱུད་ལ་སྐྱེ་བའི་དངོས་
གྲུབ་མ་ལུས་པ་སྩལ་དུ་གསོལ། ཞེས་སོགས་འདོད་དོན་གང་ཡིན་པ་ལ་གསོལ་བ་དྲག་ཏུ་གདབ་བོ། །དགུ་པ་གཏོར་མས་མཆོད་པ་ནི། མདུན་དུ་བཤམས་པའི་གཏོར་མ་རྣམས། ནང་མཆོད་དང༌། ཆུ་དང་། ཆང་རྣམས་ཀྱིས་
813

སྦྱངས་ལ། གཏོར་མ་དང་པོ་འདས་པའི་ལྷ་ལ་དབུལ་ཏེ། འདིར་མདུན་བསྐྱེད་ལ་དབུལ་བས་མགྲོན་བསྐྱེད་པ་ཟུར་པ་མི་དགོས་པས། གཏོར་མ་བྱིན་གྱིས་བརླབས་པ་ནས། ཕྲིན་ལས་གཞོལ་བའི་བར་གཏོར་ཆོག་ལྟར
བྱའོ། །གཉིས་པ་ནག་པོ་ཆེན་པོ་གུར་གྱི་མགོན་པོ་ལ་དབུལ། གསུམ་པ་འཕགས་པ་ཀླུ་སྒྲུབ་ཀྱི་བཀའ་སྲུང་མགོན་པོ་གདོང་བཞི་པ་ལ་དབུལ། བཞི་པ་འཇིག་རྟེན་པ་སྤྱི་ལ། མགྲོན་བསྐྱེད་པ་ནས་ཕྲིན་ལས་གཞོལ་བའི་བར་
གཏོར་ཆོག་ལྟར་བྱས་ལ་དབུལ། ལྔ་པ་གནས་དེའི་གཞི་བདག་དབང་ཐོབ་པ་ཡོད་ན་དབུལ་ཞིང་། དབང་མ་ཐོབ་ན་གནས་ཁང་གི་ཕྱི་རོལ་དུ་སོང་ནས། གཏོར་མ་དེ་འདོད་དགུ་འབྱུང་བའི་རྒྱ་མཚོར་བསམས་ལ། ཨ་ཀཱ་རོའི་
སྔགས་ཀྱིས་དབུལ་ཞིང་། ཕྲིན་ལས་གཞོལ་ལ་སླར་ནང་དུ་འཇུག་གོ །དེ་ནས་དཔའ་བོའི་སྟོན་མོ་ལ་ལོངས་སྤྱད་རྒྱ་ཡོད་ན་མཆོད་ཅིང་ཡོ་བྱད་བྱིན་གྱིས་བརླབས་པ་ནས། ལྷག་མའི་གཏོར་མ། རྡོ་རྗེའི་གླུ། བཀྲ་ཤིས་བརྗོད་ ཚོ
པའི་བར་ཚུལ་བཞིན་དུ་བྱའོ། །གསུམ་པ་མཇུག་གི་ཆོ་ག་ནི། ཡང་མཎྜལ་གྱི་མཐར་མཆོད་པ་གསར་པ་ཅི་འབྱོར་པ་བཤམས་ལ། དེ་དག་བསང་སྦྱངས། བྱིན་གྱིས་བརླབས་ལ། ཨོཾ་སརྦ་ཏ་ཐཱ་ག་ཏ་ཤྲཱི་གུཧྱ་ས་མཱ་ཛཿམཎྜ་ལ་ས་
པ་རི་ཝཱ་ར་ཞེས་སྔོན་དུ་འགྲོ་བས། མཆོད་ཡོན་ནས་རོལ་མོའི་བར་དང༌། རྡོ་རྗེ་མ་ལྔས་མཆོད། དེ་ཉིད་ལྔ་པས་བསྟོད། ལྷ་སོ་སོའི་སྔགས་ཀྱི་མཐར། འབྲུ་གསུམ་བཏགས་པས་བདུད་རྩི་དབུལ། དེ་ནས་སྔར་ལྟར་དངོས་
814
མཎྜལ་སྒྲུབ་མཆོད་སྐོར་

আ
།གྲུབ་བླངས་ལ། ཡི་གེ་བརྒྱ་པ་ལན་གསུམ་བརྗོད་ཅིང༌། མ་འབྱོར་པ་དང་ཉམས་པ་དང༌། །ཞེས་སོགས་ཀྱིས་ནོངས་པ་བཟོད་པར་གསོལ་ལ། རྡོ་རྗེ་ཐལ་མོ་སྙིང་གར་བཞག་ནས། ཨྃ་ཁྱེད་ཀྱིས་
སེམས་ཅན་དོན་ཀུན་མཛོད། །ཞེས་སོགས་དང༌། ཨོཾ་ཨཱཿཧཱུྃ། བཛྲ་མཿ ཞེས་པས་པད་སྐོར་དང་འཁྱུད་པའི་ཕྱག་རྒྱ་སྔོན་དུ་འགྲོ་བས། མཐེ་བོང་དང་སྲིན་ལག་གིས་སེ་གོལ་གཏོགས་ལ། ཡེ་ཤེས་ཀྱི་དཀྱིལ་འཁོར་གཤེགས་
སུ་གསོལ། དམ་ཚིག་པ་རང་གི་ལུས་ལ་བསྡུས་ཏེ། དེའང་རང་གི་ཐུགས་ཀའི་ས་བོན་ལས་འོད་ཟེར་འཕྲོས། མདུན་གྱི་ལྷ་རྣམས་ལ་ཕོག་པས། དེས་ལྷ་རྣམས་སྤྱན་དྲངས་ནས། རང་གི་ཕུང་པོ་ལྔ་ལ་རྒྱལ་བ་རིགས་ལྔ་
ཐིམ། ཁམས་བཞི་ལ་ཡུམ་བཞི། མིག་སོགས་ལ་སེམས་དཔའ་སེམས་མ། ཚིགས་བཅུ་ལ་ཁྲོ་བོ་བཅུ་ཐིམ་པས། ཕུང་ཁམས་དེ་རྣམས་ལྷ་སོ་སོའི་སྐུར་བསམ། རྟེན་གྱི་དཀྱིལ་འཁོར་ཡང་རང་གི་ལུས་ཀྱི་ཆ་ཤས་སོ་སོ་ལ་ཐིམ་
པས་དཀྱིལ་འཁོར་དེ་དག་ཏུ་གྱུར་ནས། རང་ལུས་དཀྱིལ་དང་བཅས་པའི་ཞེ་སྡང་རྡོ་རྗེ་ཡབ་ཡུམ་དུ་གྱུར་པར་བསམས་ལ། འཇིག་རྟེན་པའི་གཏོར་མགྲོན་རྣམས་བཛྲ་མཿས་གཤེགས་སུ་གསོལ་ཞིང༌། རང་གི་གནས་གསུམ་བྱིན་
གྱིས་བརླབས་ལ། ལས་ཀྱི་རྗེས་མི་མངོན་པར་བསྡུས་ནས། དགེ་བའི་རྩ་བ་རྡོ་རྗེ་འཆང་གི་སར་བསྔོ་ཞིང༌། སྤྱོད་ལམ་ཐམས་ཅད་དུ་ལྷའི་ང་རྒྱལ་གྱིས་གནས་པར་བྱས་ཏེ། ཆོ་ག་རྒྱས་པར་ཉམས་སུ་བླང་བའི་རིམ་པའོ། །ཡང་
815

མཎྜལ་སྒྲུབ་མཆོད་སྐོར་
རྩ་རྒྱུད་ལེའུ་བརྒྱད་པ་ལྟར་བསྡུས་ཏེ་ཉམས་སུ་ལེན་ན། དང་པོར་དྲིའི་མཎྜལ་བྱ་བ་ནས་མཆོད་པ་བཤམས་པའི་བར་དང༌། ཆུ་བྱིན་གྱིས་བརླབས་པ་ནས་མེ་ཏོག་གི་ཚོམ་བུ་བཀོད་པའི་བར་སྔར་ལྟར་བྱ། བདག་ཉིད་སངས་རྒྱས་
སུ་བསྐྱེད་པ་དང་མདུན་གྱི་ལྷ་སྒྲུབ་པ་དུས་གཅིག་ལ་བྱེད་པར་བཤད་པས། སྐྱབས་འགྲོ་སེམས་བསྐྱེད་དང་རྡོ་རྗེ་སེམས་དཔའི་བསྒོམ་བཟླས་བྱས་ལ། རང་ལྷའི་ང་རྒྱལ་གྱིས་ཚོམ་བུ་དཀྱིལ་འཁོར་གྱི་དབུས་སུ་ཞུགས་ཏེ། དེར་
གནས་པས་བསོད་ནམས་ཀྱི་ཚོགས་བསགས་པ་ནས་བརྩམས་ཏེ། མཆོད་པའི་རྣལ་འབྱོར་ཡན་ཆད་དང་པོ་སྦྱོར་བ་རྫོགས་པར་བསྒོམ། དེ་ནས་དཀྱིལ་འཁོར་རྒྱལ་མཆོག་གི་མངལ་དུ་བསྐྱེད་པའི་ལྷ་རྣམས་ཕྱིར་སྤྲོས། སླར་འདུས་
ནས་གཙོ་བོ་རང་ལ་ཐིམ། གཞན་རྣམས་ཚོམ་བུའི་དཀྱིལ་འཁོར་གྱི་གདན་སོ་སོའི་སྟེང་དུ་འཁོད་པར་བསམ། དེ་ནས་རང་གི་ལུས་གཞལ་ཡས་ཁང་དུ་བསམས་ལ། དེར་མཆོད་པའི་ལྷ་མོ་བསྐྱེད་པ་ནས་བརྩམས་ཏེ། གཏོར་
མས་མཆོད་པའི་བར་གོང་བཞིན་རྒྱས་བསྡུས་ཅི་ལྟར་འདོད་པ་བྱ། འོན་ཀྱང༌། སྙིང་ག་ནས་སྤྲོས་པའི་མཆོད་པའི་ལྷ་མོ་དང་མཆོད་པ་རྣམས་ཀྱིས། བདག་དཀྱིལ་འཁོར་གྱི་གཙོ་བོར་གནས་པ་ལ་ཚུར་མཆོད་པར་བསམས་པ་ནི་
ཁྱད་པར་རོ། །དེ་ནས་འདི་ལྟར་བྱ། འགྲེལ་པར་མི་གསལ་ཀྱང༌། དོན་གྱིས་ཐོབ་པའི་དཔའ་བོའི་སྟོན་མོ་ལ་ལོངས་སྤྱོད་པ་ནས། ནོངས་པ་བཟོད་པར་གསོལ་བ་ཡན་གོང་བཞིན་བྱས་ལ། དེ་ནས་ཕྲ་ཐིག་གི་རྣལ་འབྱོར་བཟླས་
816

བཅུ་དགུ་
আ །པ། གཙོ་བོ་དོན་དམ་དུ་བཞུགས་ཤིང་བསྐུལ་བ་ནས་ཉེ་བར་བསྡུ་བའི་བར་སྒྲུབ་ཐབས་ལྟར་ཉམས་སུ་བླང་བར་བྱའོ། །དེ་ལྟར་རྣལ་འབྱོར་པས་ཡང་ཡང་དུ་ཆོ་ག་ཁྱད་པར་ཅན་འདི་ཉམས་སུ་བླང་པས་
བསོད་ནམས་ཀྱི་ཚོགས་མཐར་ཕྱིན་ནས་རྡོ་རྗེ་འཆང་ཆེན་པོའི་གོ་འཕང་མངོན་དུ་བྱེད་པ་ཉིད་དོ། །དཔལ་ལྡན་འདུས་པའི་དཀྱིལ་འཁོར་ལྷ་ཚོགས་ལ། །ཀུན་བཟང་མཆོད་སྤྲིན་རྒྱ་མཚོ་འདི་ཕུལ་བས། །རླབས་ཆེན་བསོད་ནམས་
ཚོགས་མཆོག་མཐར་ཕྱིན་ནས། །བདེ་ཆེན་རྡོ་རྗེ་འཆང་གི་ས་ཐོབ་ཤོག །དཔལ་གསང་བ་འདུས་པའི་དཀྱིལ་འཁོར་གྱི་ལྷ་ཚོགས་རྣམས་མཆོད་པའི་ཆོ་ག་མཆོད་སྤྲིན་རྒྱ་མཚོ་ཞེས་བྱ་བ་འདི་ནི་བདེ་བར་གཤེགས་པའི་རིང་ལུགས་པ་
ཆེན་པོ་རྗེ་བཙུན་དམ་པ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོ་ལ་སྡེ་སྣོད་འཛིན་པའི་རྡོ་རྗེ་རྒྱལ་མཚན་ལ་སོགས་པ་དོན་གཉེར་འགའ་ཡིས་བསྐུལ་བའི་ངོར། རྩ་
རྒྱུད་དང་བཤད་རྒྱུད་རྡོ་རྗེ་ཕྲེང་བ་ལ་གཞི་བྱས། འཕགས་སྐོར་གྱི་གཞུང་ཐམས་ཅད་ནས་འབྱུང་བའི་མཆོད་པའི་ཡན་ལག་རྣམས་ཚང་བར་བསྡུས་ཤིང་སྒྱུ་འཕྲུལ་དྲྭ་བ་ལ་སོགས་པ་ཕ་རྒྱུད་ཕྱོགས་མཐུན་རྣམས་ནས་ཅུང་ཟད་ཁ་
བསྐངས་ཏེ། བླླ་མ་དམ་པའི་ཕྱག་བཞེས་ཀྱིས་བརྒྱན་ནས་དཔལ་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་བཤེས་གཉེན་བཟང་པོས་བགྱིས་སོོ། །འདིས་བསྟན་པ་དང་སེམས་ཅན་མང་པོ་ལ་ཕན་ཐོགས་པར་གྱུར་
817

མཎྜལ་སྒྲུབ་མཆོད